[Местене на WordPress между хостинг акаунти на нашите сървъри](/bg/kb/view/1889_mestene_na_wordpress_mezhdu_hosting_akaunti_na_nashite_sarvari "Местене на WordPress между хостинг акаунти на нашите сървъри")

 Можете да използвате секцията WordPress в контролния панел, за да местите или копирате WordPress инсталации между различни хостинг акаунти на нашите сървъри, следвайки следните стъпки:
1. Отворете подсекцията Списък с управлявани инсталации в контролния панел на акаунта с WordPress инсталацията, от която ще копирате или местите.
2. Намерете WordPress инсталацията в списъка и натиснете бутона  Редактирай за нея. Това ще ви отведе в страницата за управление на WordPress инсталацията.
3. Натиснете бутона Създай архив. Това ще създаде архив на цялата WordPress инсталация, включително файловете и базата данни. 
4. Свалете архива на компютъра си като натиснете бутона Свали.

5. Отворете подсекцията Импортиране на WordPress архив в контролния панел на акаунта, където искате да копирате или местите WordPress.
6. Кликнете на сивата зона, за да изберете файл от Вашия компютър. Ако размерът на файла е по-голям от 200 MB, първо трябва да го качите на сървъра по FTP, и след това да изберете вече качения файл с линка или изберете вече качен файл.

7. Изберете адреса на новата WordPress инсталация използвайки контролите в карето Изберете директория за WordPress. Избраният адрес ще се визуализира под тях. Контролите са както следва:
HTTPS: Изберете адресът да използва HTTPS вместо HTTP. Това е възможно само ако има инсталиран валиден сертификат за хоста.
WWW: Добавете префикс www. към адреса.
Изберете поддомейн: Изберете поддомейн от списъка с поддомейни създадени на акаунта.
Изберете домейн: Изберете домейн от списъка с домейни асоциирани с акаунта.
Изберете директория: Изберете директория от избрания поддомейн. Оставете празно, за да изберете главната директория на домейна/поддомейна. 
8. Натиснете бутона Импортирай.
В зависимост от размера на WordPress инсталацията, действията може да се извършат във фонов режим. 
Когато преместите или копирате WordPress на друг хостинг акаунт, се извършват следните действия:

Копират се файловете в новата директория.
Създават се нови MySQL база и потребител.
Импортират се данните в новата база данни.
Сменя се Site URL (WordPress Address) настройката.
Сменя се Home (Site Address) настройката.
Извършва се търсене и заместване в базата данни на стария адрес с новия.

Потребителите и паролите за преместената или копираната инсталация ще останат същите.
 
 
 